PRITARTA

 Plungės lopšelio- darželio „Raudonkepuraitė“

 Mokyklos tarybos 2018 m. vasario 26 d.

 protokolo nutarimu Nr. V2-2

 PATVIRTINTA

 Plungės lopšelio- darželio „Raudonkepuraitė“

 Direktoriaus 2018 m. vasario 26 d.

 įsakymu Nr. V 1-7

**PLUNGĖS LOPŠELIS – DARŽELIS**

**„ RAUDONKEPURAITĖ“**

**SVEIKATOS STIPRINIMO PROGRAMA**

**SVEIKATUOLIAI**

 **2018-2022 m. m.**

**Programą parengė:**

**Akvilė Domarkienė** -direktorės pav.ugdymui,grupės koordinatorius

**Daiva Valužienė** –direktorė

**Rasa Staponkienė** -sveikatos priežiūros specialistė

**Regina Gudavičienė** –logopedė

**Aušra Jankauskaitė** –pedagogė

**Sandra Meškauskytė** – pedagogė

2018 m.

**TURINYS**

1. ĮVADAS..........................................................................................................................3

2. BENDROSIOS NUOSTATOS 4

3. ĮSTAIGOS SVEIKATINIMO VEIKLOS ANALIZĖ 5

4. MOKYKLOS SVEIKATINIMO VEIKLOS SWOT (SSGG)ANALIZĖ.....................10

5. SVEIKATOS STIPRINIMO PROGRAMA „ SVEIKATUOLIAI“2018-2022m.m.....15

6. VEIKLOS SRITYS IR PRIEMONĖS............................................................................16

7. SVEIKATOS STIPRINIMO VEIKLOS VERTINIMAS...............................................28

8. LĖŠŲ ŠALTINIAI..........................................................................................................28

9. BAIGIAMOSIOS NUOSTATOS...................................................................................28

**I. ĮVADAS**

Sveikas vaikas – tai visų tėvų svajonė ir pedagogų tikslas. Ar vaikas toks užaugs, priklauso nuo to, kokias sąlygas jam augti ir vystytis sudarys suaugusieji, kaip vaikystėje jis išsiugdys požiūrį į savo sveikatą bei aktyvų, sveiką gyvenimo būdą, kaip jis nusiteiks sveikatos saviugdai, ar turės žinių, įgūdžių sveikai gyventi.

Ikimokyklinės įstaigos vaidmuo ugdant vaiko sveikatą ir stiprinant jo apsaugos įgūdžius yra labai svarbus, o ikimokyklinis amžius – visapusiško vaiko lavinimosi laikotarpis, vaiko psichinių ir fizinių galių plėtotės laikotarpis.

 Visa lopšelio-darželio „Raudonkepuraitė“ bendruomenė yra įsipareigojusi padėti vaikams ugdyti atsakomybę už savo ir kitų sveikatą, formuoti nuostatas sveikai gyventi, įtvirtinti sveikos gyvensenos įgūdžius, teikti būtinas žinias apie sveikatos saugojimą ir stiprinimą.

 Sveikatos ugdymas lopšelyje-darželyje „Raudonkepuraitė“ apima šias sveikatinimo (-si) sritis: fizinio aktyvumo skatinimą, higieninių įgūdžių formavimą, sveikos subalansuotos mitybos organizavimą, tabako, alkoholio ir kitų psichiką veikiančių medžiagų vartojimo bei traumų, streso, nelaimingų atsitikimų, prievartos, patyčių prevenciją.

Tėvai ypač aktyviai dalyvauja įstaigoje organizuojamuose renginiuose, noriai priima bei keičiasi informacija vaikų ugdymo ir sveikatinimo klausimais. Tėvų indėlis formuojant teigiamą požiūrį į sveikatos stiprinimą, sveiką gyvenimo būdą yra didelis ir svarbus. Tėvų ir pedagogų bendrystė, sąveika tarp šeimos ir darželio padeda pasiekti geresnių rezultatų, vaikams suteikia drąsos, pasitikėjimo bei saugumo jausmus.

Šia programa sieksime ugdyti visapusiškai sveiką, stiprų, savimi pasitikintį vaiką, bendromis ugdytojų ir bendruomenės pastangomis kurti visa apimančią sveikatos stiprinimo sistemą bei sveikatai palankią fizinę ir emocinę aplinką.

**II. BENDROSIOS NUOSTATOS**

Plungės lopšelio – darželio „Raudonkepuraitė“ sveikatos stiprinimo programa „Sveikatuoliai“ 2018 – 2022 m. m. (toliau - programa) sudaryta atsižvelgus į strateginį įstaigos planą, bendrąją priešmokyklinio ugdymo ir ugdymo(si) programą bei įstaigos veiklos programą, lopšelio-darželio patirtį, dalyvaujant įvairiuose, sveikatą stiprinančiuose projektuose bei renginiuose, bendruomenės poreikius.

Programoje numatyti ugdymo tikslai bei uždaviniai 2018 – 2022 mokslo metams, apibrėžti sveikatos stiprinimo prioritetai bei priemonės uždaviniams įgyvendinti.

Programa parengta atsižvelgus į Plungės lopšelio-darželio „Raudonkepuraitė“ 2016-2018 m. m. strateginį veiklos planą, patvirtintą 2015 m. spalio 28 d. įsakymu Nr. D-784, Ikimokyklinio ugdymo (si) programą, patvirtintą direktorės 2015 m. rugpjūčio 25 d. įsakymu

Nr. D-584, 2017 - 2018 m. m. įstaigos veiklos planą.

 Programos turinys apima ankstyvąjį, ikimokyklinį ir priešmokyklinį ugdymą. Programa siekiama formuoti vaikų sveikos gyvensenos įgūdžius, įstaigos bendruomenės pastangomis kurti integruotą ir vieningą sveikatos stiprinimo ugdymo sistemą bei įstaigos bendruomenės sveikatai palankią fizinę ir psichosocialinę aplinką.

Programą įgyvendins lopšelio-darželio ,,Raudonkepuraitė“ administracija, pedagogai, įstaigos ugdytiniai, jų tėvai, įstaigos socialiniai partneriai bei lopšelio-darželio bendruomenė.

**III. ĮSTAIGOS SVEIKATINIMO VEIKLOS ANALIZĖ**

Lopšelis-darželis „Raudonkepuraitė“ yra bendrosios paskirties ugdymo įstaiga, turinti savo

prioritetus:

* Sveikatos ugdymas.
* Priešmokyklinis ugdymas.
* Tautiškumo bei pilietiškumo ugdymas.
* Etnokultūros pradmenų ugdymas.
* Meninė veikla.
* Valdymo kaita.

Lopšelyje-darželyje ,,Raudonkepuraitė‘‘ ugdomi vaikai nuo 1,5 iki 7 metų amžiaus.

 Darželį lanko 188 vaikai.

Darželio struktūra:

 1010

**10 grupių**

**Ankstyvasis ugdymas 2 grupės**

Įstaigoje ypatingas dėmesys skiriamas ugdyti ir formuoti teigiamą vaikų pažiūrį į sveikatos stiprinimą, saugios, vaikų fizinį aktyvumą skatinančios aplinkos kūrimui bei grupių ir kitų edukacinių erdvių turtinimui. Pagal poreikį ir turimas galimybes nuolat stengiamės atnaujinti ir papildyti sportinį inventorių.

Lopšelyje-darželyje geros sąlygos ugdytiniams sportuoti, pasivaikščioti, žaisti ir ilsėtis: turime erdvią, šviesią sporto salę, visas darželio kiemas pritaikytas vaikų žaidimams, grūdinimui, aktyviai fizinei veiklai bei poilsiui. Vaikų aikštelėje esame įrengę „Sveikatos takelį“ iš gamtinės medžiagos, turime skėčius nuo saulės, dviratukų, smėlio dėžes. Įstaigos teritorija nuolat tvarkoma, sušilus orams organizuojamos tėvelių ir darbuotojų talkos. Tėvelių pagalba toliau tvarkomos grupių lauko aikštelės, pastatyti nameliai, krepšinio stovai, suoliukai, sūpynės, gražiai sutvarkyti aikštelių gėlynai.

Taip pat didelis dėmesys skiriamas vaikų fiziniam aktyvumui, gerų higienos įgūdžių ir sveikos mitybos įpročių formavimui. Siekiant įskiepyti vaikams sveikos gyvensenos įgūdžius, tęsiamas ES programų „Pienas vaikams“ bei „Vaisių vartojimo skatinimas mokyklose“. Siekdami sukurti gerą psichologinį klimatą, sveiką ir saugią aplinką, dalyvaujame sveikatą palaikančiuose rajono ir įstaigos renginiuose, tarptautinėje Švietimo plėtotės centro VŠĮ „Vaiko labui“ , vaiko socialinių įgūdžių ugdymo programoje Zipio draugai“, projekte „Sveikatiada“, respublikiniame ikimokyklinių įstaigų projekte „Lietuvos mažųjų žaidynės“, dalyvavome tarptautiniame Lietuvos regbio federacijos projekte „Susipažink. Žaisk. Pasilik“, respublikiniame ikimokyklinio ugdymo įstaigų šokio konkurse „Šoku aš, dainuoji – tu“, „Sveikiausios įstaigos „ konkurse, įvairiose sveikatinimo akcijose bei varžybose**.** Lopšelyje-darželyje taikomos vaikų sveikatą stiprinančios priemonės ir būdai: nuolat, įdomiai ir kūrybiškai organizuojamos teminės įstaigos sveikatingumo savaitės, įstaigos pedagogai inicijuoja sveikatos dienas grupėse. Jų metu rengiami pokalbiai-viktorinos, piešinių parodėlės, gaminamos vaisių ir daržovių salotos, spaudžiamos sultys. Rengiame trumpalaikius ir tęstinius projektus: sėkmingai vykdytas įstaigos pavaduotojos ugdymui projektas „Judame kasdien-savaip, bet ne bet kaip“, finansuotas savivaldybės biudžeto lėšomis ir visuomenės sveikatos programų rėmimo specialios programos, esame projekto „Judėjimas-vaiko sveikata“ partneriai.

Ugdytinių, įstaigos bendruomenės narių sveikatos saugojimas bei stiprinimas-viena iš prioritetinių veiklos tikslų įstaigos strateginiuose planuose, metinės veiklos programose bei grupių ugdomosios veiklos planuose. Darželyje suburta vaiko gerovės darbo grupė bei krizių valdymo komanda, parengtas įstaigos patyčių prevencijos ir intervencijos vykdymo tvarkos aprašas, užtikrinantis sveiką, saugią, užkertančią kelią prievartos bei smurto apraiškoms, aplinką įstaigoje. Lopšelio-darželio logopedė veda užsiėmimus vaikų kalbos trūkumams šalinti. Siekiant sudaryti palankias sąlygas ankstyvąjai vaikų kalbos sutrikimų prevencijai, nuo 2017 m. dalyvaujame tarptautiniame prevenciniame ugdymo projekte „Vaiko kelias į gražią kalbą“.

Įstaigoje dirba puiki pedagogų komanda: auklėtojai, priešmokyklinio ugdymo pedagogai, logopedas, spec. pedagogas, meninio ugdymo mokytoja. Ugdytinių fizinis aktyvumas skatinamas plėtojant ir neformaliojo ugdymo paslaugas darželyje. Įstaigoje vaikai turi galimybę lankyti šokio, folkloro, regbio bei anglų kalbos užsiėmimus.

Pedagogai, pagal galimybes, sveikatą stiprinančias ugdomąsias veiklas inicijuoja ir veda ne tik įstaigoje, bet ir už jos ribų, tokiu būdu skleidžia patirtį, bendradarbiauja su kitomis miesto ir rajono ikimokyklinėmis įstaigomis bei kitais socialiniais partneriais. Pedagogai taip pat dalyvauja konferencijose, seminaruose, kvalifikacijos tobulinimo kursuose.

Vaikų sveikatos stiprinimui pritaria ir ugdytinių tėvai, kurie yra aktyvūs įvairių edukacinių ir pramoginių renginių dalyviai.

Lopšelis-darželis nuolat siekia užtikrinti kuo geresnes, higieninius reikalavimus atitinkančias ugdymo sąlygas. Lauko smėlio dėžėse pakeistas smėlis, jų uždengimui įsigyti nauji tentai, darželio virtuvėje atnaujintas smulkesnis inventorius, nupirkta nauja konvekcinė krosnis.

Mokykla atitinka Higienos normų HN 75:2016 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ ir HN 15:2005 „Maisto higiena“ reikalavimus.

**Duomenys iš vaikų profilaktinių sveikatos pažymėjimų.**

Data: 2015-2016 m. m., 2016-2017 m. m., 2017-2018 m. m.

Duomenų teikėjas: Plungės rajono savivaldybės visuomenės sveikatos biuras

Dažniau nei 7 iš dešimties lankančių lopšelį – darželį „Raudonkepuraitė“ vaikai buvo

sveiki ir neturėjo jokio sutrikimo ar ligos (1 pav.).

1 pav. Vaikai lankantys lopšelį – darželį „Raudonkepuraitė“ visiškai sveiki ir turintys vieną ir daugiau ligų r sutrikimų 2015-2016 m. m. – 2017-2018 m. m. (proc.)

Išanalizavus vaikų profilaktinius sveikatos pažymėjimus nustatyta, kad dažniausiai

lopšelį - darželį „Raudonkepuraitė“ lankantiems vaikams nustatomi regos sistemos,

 kraujotakos sistemos, kvėpavimo sistemos, skeleto-raumenų sistemos,

 nervų sistemos sutrikimai (2 pav.).

2 pav. Vaikams lankantiems lopšelį – darželį „Raudonkepuraitė“ nustatyti sveikatos sutrikimai ir ligos 2015-2016 m. m. – 2017-2018 m. m. (proc.)

Dažniau nei kas ketvirto vaiko dantys buvo pažeisti ėduonies, plombuoti ar ištraukti (3 pav.)

 3 pav. Vaikai lankantys lopšelį – darželį „Raudonkepuraitė“, turintys sveikus nepažeistus

dantis ir vaikai turintys ėduonies pažeistus, plombuotus ar ištrauktus dantis

 nustatyti 2015-2016 m. m. – 2017-2018 m. m. (proc.)

**IV.MOKYKLOS SVEIKATINIMO VEIKLOS SWOT (SSGG)ANALIZĖ**

|  |  |  |
| --- | --- | --- |
| **VEIKLOS SRITYS** | **STIPRIOSIOS PUSĖS** |  **SILPNOSIOS PUSĖS** |
| **1.Sveikatos stiprinimo veiklos valdymo struktūra, politika ir kokybės garantavimas.** | * Sudaryta sveikatos stiprinimo metodinė darbo grupė, organizuojanti sveikatos stiprinimo veiklą mokykloje. Komanda sudaryta iš administracijos atstovų, pedagogų, sveikatos priežiūros specialisto, pagalbos vaikui specialisto.
* Darbo grupės nariai pasiskirstę funkcijomis, kas kokią veiklą organizuos.
* Sveikatinimo klausimai įtraukti į įstaigos strateginį planą, metinį veiklos planą bei atsispindi individualiuose grupių pedagogų planuose.
* Klausimai, susiję su sveikatos saugojimu ir stiprinimu svarstomi pasitarimų, susirinkimų bei posėdžių metu. Informacija teikiama stenduose, internetinėje svetainėje, įstaigos facebook paskyroje.
* Pedagogų dalyvavimas sveikatos ugdymo seminaruose, konferencijose.
 | * Įstaigoje sveikatos priežiūros specialistas dirba nepilnu krūviu (0.6 etato).
* Nepakankamas aptarnaujančio personalo dalyvavimas aptariant sveikatos stiprinimo rezultatus, planuojant veiklą.
* Nesukurta sveikatos stiprinimo veiklos vertinimo sistema. Teikiamos tik ataskaitos apie įvykdytas veiklas, naudotas priemones.
* Patirties stoka organizuojant sveikatos ugdymo procesą įstaigoje.
 |
| **2. Psichosocialinė aplinka** | * Siekiant kurti palankią psichosocialinę aplinką, administracija ir grupių personalas didelį dėmesį skiria konstruktyviam bendravimui su ugdytinių tėvais, stengiasi operatyviai reaguoti į jų poreikius ir pastabas. Po atliktos 2017 m. apklausos, apie 85 % ugdytinių tėvų yra patenkinti lopšelio-darželio aplinka, vykdomomis sveikatinimo priemonėmis, ugdymo turiniu bei santykiais su grupių personalu ir administracija.
* Susirinkimų, pasitarimų bei posėdžių metu pedagogams sudarytos sąlygos išreikšti savo nuomonę dėl sveikatos ugdymo, teikti pasiūlymus bei reikšti pastabas.
* Įstaigoje nėra fizinio, psichologinio smurto.
* Vykdoma programa „Zipio draugai“, įstaiga kasmet dalyvauja „Savaitėje be patyčių“, pedagogai individualiai savo ugdomosiose veiklose numato priemones smurto ir patyčių prevencijai. Šia tema diskutuojama ir su ugdytinių tėvais.
 | * Bendruomenėje trūksta jaunų darbuotojų.
* Kuriant darželio mikroklimatą dominuoja ugdytinių tėvų ir įstaigos bendruomenės narių pasyvumas.
* Įstaiga neturi psichologo ir socialinio pedagogo.
* Ne visi pedagogai aktyviai įsitraukia į psichosocialinės aplinkos kūrimą bei jos palaikymą.
 |
| **3. Fizinė aplinka.** | * Lopšelio-darželio aplinka pritaikyta vaikų amžiui ir poreikiams. Grupių patalpos atitinka saugos ir sveikatos reikalavimus. Rūpinamasi grupių, kabinetų, kitų patalpų apšvietimu bei valymu.

Baldai, inventorius, mokymo priemonės atnaujinami pagal poreikį.* Įstaigos teritorija prižiūrima, aptverta. Lauko įrenginiai saugūs, nuolat prižiūrimi. Šiemet atnaujintas smėlis, nuo užteršimo dėžės apsaugotos naujais tentais. Žaidimų aikštelėse pavėsinių nėra, tačiau nuo saulės ir lietaus vaikai gali pasislėpti po įstaigos nupirktais skėčiais nuo saulės.
* Ugdytiniams įstaigoje sudarytos sąlygos fiziniam aktyvumui vystyti: kiekvienai grupei skiriama po 2 kūno kultūros užsiėmimus, aktyviai dalyvaujame respublikiniuose projektuose „Sveikuolių sveikuoliai“, „Lietuvos mažųjų žaidynės“, teikiamos programos finansavimui gauti iš savivaldybės fondo. Fizinį aktyvumą skatinantys renginiai bei veiklos vykdomi kiekvienu metų laiku. Grupių pedagogai nuolta organizuoja įvairias ekskursijas, išvykas į parkus, kurių metu vaikams suteikiama galimybė tyrinėti ir daug judėti.
* Įstaigoje veikia virtuvė, kurioje gaminamas maistas-šviežias ir šiltas. Vaikai maitinami pagal valgiaraštį, patvirtintą lopšelio-darželio direktorės ir suderintą su valstybine maisto ir veterinarijos tarnyba. Grupėse vaikams sudarytos sąlygos savarankiškai atsigerti vandens pagal poreikį.
* Visuomenės sveikatos priežiūros specialistė veda užsiėmimus sveikos mitybos temomis.
* Dalyvaujame ES ir valstybės remiamose programose „Pienas vaikams“, „Vaisių vartojimo skatinimas švietimo įstaigose“.
 | * Žaidimų aikštelėse neturime didesnių įrenginių, nėra pavėsinių, kurios sudarytų galimybę vaikams apsisaugoti nuo tiesioginių saulės spindulių bei kritulių. Nepakankamai tvirta ir saugi tvora, juosianti darželio teritoriją. Kiemas pereinamas, vaikšto pašaliniai žmonės. Nepakankamas finansavimas maitinimo įvairinimui bei ekologiškų produktų užsakymui.
* Sunkoka į sveikatinimo renginius įtraukti nepedagoginius darbuotojus, per mažas bendradarbiavimas su tėvais formuojant ugdytinių sveikos mitybos įpročius.
* Savivaldybei inicijuojant dar vienos naujos grupės įsteigimą darželyje, nuo šių metų rugsėjo neteksime sporto salės patalpų. Vaikai bus priversti sportuoti muzikos salėje, kuri nepakankamai pritaikyta aktyviam sportui, judėjimui.
 |
| **4. Žmogiškieji ir materialieji ištekliai** | * Įstaigos administracija, pedagogai, kiti, ugdymo procese dalyvaujantys asmenys turi galimybę dalyvauti kvalifikacijos tobulinimo renginiuose sveikatos stiprinimo bei sveikatos ugdymo klausimais.
* Pedagogai, sveikatos priežiūros specialistė dalyvauja sveikatingumo savaitėse, visuotinėse akcijose, rengia parodas, priemones.
* Pedagogams nuolat teikiama informacija apie kvalifikacijos kėlimo renginius mieste, rajone bei šalyje.
* Kaupiama metodinė literatūra apie sveikatą, aplankai sveikatos temomis bei visa sveikatinimo veikla.
* Bendradarbiaujame su miesto švietimo, kultūros įstaigomis, sporto mokykla bei kitomis sveikatos programą vykdančiomis rajono įstaigomis.
 | * Ne visi pedagogai naudojasi galimybe tobulinti savo kvalifikaciją sveikatos stiprinimo klausimais.
* Trūksta lėšų kvalifikacijai.
* Nepakankamas tėvų domėjimasis rašytine informacija.
* Konkurencija tarp įstaigų, noras lyderiauti.
 |
| **5. Sveikatos ugdymas** | * Sveikatos ugdymas integruojamas į ikimokyklinio ir priešmokyklinio ugdymo programas, taip pat įtrauktas į bendrą įstaigos veiklos programą bei individualius pedagogų veiklos planus.
* Siekiant ugdymo proceso kokybės įstaigoje sveikatos ugdymas planuojamas atsižvelgiant į vaiko amžių bei poreikius.
* Ugdymo procese ypatingas dėmesys skiriamas fizinei, emocinei sveikatai, sveikatos temų įvairovei.
 | * Nėra programos tęstinumo pradinėse mokyklose.
* Praktinės patirties stoka vykdant sveikatos stiprinimo programą.
* Ankstyvojo amžiaus vaikų judriosios veiklos organizuojamos ne sporto salėje, o grupėse.
* Sveikatos ugdyme per mažas dėmesys skiriamas dvasinei sveikatai.
 |
| **6. Sveikatą stiprinančios mokyklos veiklos sklaida ir tęstinumo laidavimas.** | * Sveikatos stiprinimo veikla pristatyta įstaigos bendruomenei. Numatyti įvairūs renginiai ir priemonės (sveikatingumo medžiagos talpinimas stenduose, įstaigos internetinėje svetainėje , lankstinukai, piešinėliai, paskaitos tėvams) sveikatos stiprinimo sklaidai.
* Sveikatos stiprinimo veikloje dalyvauja pedagogai, sveikatos priežiūros specialistė, logopedas, tėvai.
* Bendraujame su miesto l. d. „Vyturėlis“, „Nykštukas“, „Pasaka“, propaguojančiais sveiką gyvenseną bei sveikatos ugdymą. Vykdome projektus, kviečiame partnerius bei patys dalyvaujame kitų įstaigų organizuojamose veiklose.
 | * Nepakankamas naudojimasis komunikacijos priemonėmis sveikatos stiprinimo veiklos sklaidai įstaigos bendruomenėje.
* Tėvų dėmesio stoka vaikų sveikatos stiprinimui namuose.
* Nepakankamas šeimų ir ikimokyklinio ugdymo institucijos bendradarbiavimas vaiko sveikatos stiprinimo klausimais.
 |

|  |  |
| --- | --- |
|  **GALIMYBĖS** | **GRĖSMĖS** |
| 1. Teikiant kokybiškas sveikatinimo paslaugas padėti šeimai ugdyti sveiką vaiką, skatinti šeimas aktyviau dalyvauti mokyklos veikloje.2. Diegiant prevencines programas, gerinant įstaigos mikroklimatą, telkiant bendruomenę, sudaryti sąlygas bendruomenės nariams ugdytis teigiamą požiūrį į sveiką gyvenseną.3. Tobulinti pedagogų bei kitų bendruomenės narių kvalifikaciją bei kompetencijas sveikatos klausimais, sudaryti jiems sąlygas dalyvauti mokymuose, konferencijose.4. Stiprinti tėvų ir pedagogų bendradarbiavimą.5. Skatinti bendradarbiavimą su socialiniais partneriais sveikatos stiprinimo bei saugojimo srityse. | 1. Emigracija, patyčios, smurtas prieš vaikus skatins vaikų emocinį bei psichosocialinį nestabilumą.2. Nedaugelis tėvų turės galimybę tenkinti vaiko poreikius grūdintis, sportuoti, sveikai maitintis.3. Šeimos pasyvumas propaguojant sveiką gyvenseną namuose, nepakankamas vaiko fizinio aktyvumo skatinimas šeimoje.4. Nuo 2018 m. rugsėjo mėn. neteksime sporto salės.5. Nepakankamas tėvų domėjimasis informacija, patalpinta internetinėse svetainėse. |

**V. SVEIKATOS STIPRINIMO PROGRAMA ,,SVEIKATUOLIAI“**

**2018 – 2022 m. m.**

**PROGRAMOS TIKSLAI**

**Programos tikslas** – vykdant kryptingą ir sistemingą ugdymo procesą, kartu su įstaigos

bendruomene formuoti vaikų sveikos gyvensenos įgūdžius, saugoti ir stiprinti vaiko fizinę,

psichinę sveikatą, kurti sveikatai palankią aplinką.

**PROGRAMOS UŽDAVINIAI**

* Kurti saugią, vaikų sveikatą palaikančią aplinką.
* Palaikyti ir gerinti vaiko savijautą, mažinti emocinę įtampą.
* Ugdyti vaikų sveikos gyvensenos nuostatas ir gebėjimus.
* Užtikrinti geresnį vaikų sveikatos stiprinimą įstaigoje, aktyvinant bendradarbiavimą su šeimomis.
* Žadinti ir tenkinti vaiko poreikį judėti.
* Vykdyti sveikatos stiprinimo veiklas, patirties sklaidą.
* Kelti pedagogų kvalifikaciją sveikatos stiprinimo klausimais.
* Užtikrinti kokybišką sveikatos stiprinimo veiklos planavimą bei įgyvendinimą.

**VI. VEIKLOS SRITYS IR PRIEMONĖS**

**1-oji veiklos sritis. SVEIKATOS STIPRINIMO VEIKLOS VALDYMO**

**STRUKTŪRA, POLITIKA IR KOKYBĖS GARANTAVIMAS**

**Tikslas –**užtikrinti geresnį vaikų sveikatos stiprinimą įstaigoje įgyvendinant vaikų sveikatinimo programą.

**Uždavinys -** užtikrinti lopšelio-darželio „Raudonkepuraitė“, kaip sveikatą stiprinančios ikimokyklinio ugdymo įstaigos, veiklos planavimą bei įgyvendinimą.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 1.1 Sveikatos stiprinimo veiklos organizavimo grupės sudarymas. | Sudaryta sveikatos stiprinimo veiklos organizavimo darbo grupė.Parengta sveikatinimo programa „Sveikatuoliai“ 2018-2022 m.  | 2018 m.2018-2022 m. | Sveikatos stiprinimo darbo grupės pirmininkas.Direktorė, direktorės pavaduotoja ugdymui, sveikatos priežiūros specialistė, sveikatos stiprinimo darbo grupė. |
| 1.2 Sveikatos stiprinimas įtrauktas į įstaigos ugdymo procesą. | Įstaigos strateginis veiklos planas 2018-2020 m.Metinis veiklos planas.Ilgalaikiai bei trumpalaikiai ugdomosios veiklos grupių pedagogų planai. | 2018-2022 m.2018-2022 m.2018-2022 m. | DirektorėDirektorė, direktorės pavaduotoja ugdymui.Direktorės pavaduotoja ugdymui. |
| 1.3 Sveikatos stebėsenos įstaigoje organizavimas. | Personalo supažindinimas su vaikų sveikatos problemomis, profilaktinėmis priemonėmis bei rizikos veiksniais, jų aptarimas.Sveikatos priežiūros specialistės metinis planas bei jo įtraukimas į metinį įstaigos veiklos planą. | 2018-2022 m.2018-2022 m. | Sveikatos priežiūros specialistėSveikatos priežiūros specialistė |
|  | Prevencinių priemonių planavimas. | 2018-2022 m. | Sveikatos priežiūros specialistė |
| 1.4 Sveikatos stiprinimo veiklos vertinimas. | Sukurti sveikatos stiprinimo veiklos vertinimo sistemą.Veiklos įsivertinimo rezultatai naudojami sveikatos stiprinimo veiklai planuoti bei kokybei gerinti.Įtraukti kuo daugiau bendruomenės narių į sveikatos stiprinimo veiklos vertinimą. | 2018 m.2018-2022 m.2018-2022 m. | Direktorė, direktorės pavaduotoja ugdymui, sveikatos stiprinimo darbo grupėSveikatos stiprinimo darbo grupėSveikatos stiprinimo darbo grupė |
| Laukiamas rezultatas – organizuotas, aktyvus, pagrįstas komandinio darbo principais sveikatos stiprinimo veiklą organizuojančios grupės darbas. Bendruomenės nariams bus teikiama išsamesnė informacija, sveikatos stiprinimo sistemos sukūrimas leis sužinoti bendruomenės poreikius bei lūkesčius sveikatinimo klausimais įstaigoje. |

**2-oji veiklos sritis. PSICHOLOGINĖ APLINKA**

**Tikslas –** užtikrinti ir plėtoti glaudžius įstaigos bendruomenės narių tarpusavio santykius, bendradarbiauti sveikatingumo ugdymo procese.

**Uždavinys**–skatinti glaudų ir darnų bendravimą, gerus tarpusavio santykius tarp pedagogų, vaikų ir tėvų, sudaryti jiems galimybę aktyviai dalyvauti sveikatą stiprinančiose veiklose.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 2.1 Įstaigos bendruomenės narių gerų, darnių tarpusavio santykių puoselėjimas. | Įvairūs renginiai, parodos, išvykos bei varžybos. | 2018-2022 m. | Sveikatos stiprinimo darbo grupė |
| 2.2 Galimybių sveikatą stiprinančioje veikloje sudarymas visiems įstaigos bendruomenės nariams. | Šventės, sveikatos stiprinimo renginiai, visuotiniai tėvų susirinkimai, sporto varžybos, konkursai, projektai, vaikų ir tėvų išvykos, parodos. | 2018-2022 m. | Direktorė, direktorės pavaduotoja ugdymui, grupės pedagogai, sveikatos priežiūros specialistė |
| 2.3 Įstaigos vaikų agresyvaus, grubaus elgesio stebėsena. | Vaikų specialiųjų ugdymosi poreikių nustatymas ir jų tenkinimas.Vykdyti tarptautinę prevencinę programą „Zipio draugai“Bendradarbiavimas su Plungės pedagoginės psichologinės tarnybos psichologais.Dalyvauti veiksmo savaitėje „Be patyčių“Planuoti bei taikyti prevencines priemones ugdomojoje veikloje, išaiškinant agresyvaus elgesio pasekmes. | 2018-2022 m. Rugsėjis Sausis2018-2022 m.2018-2022 m.2018-2022 m.2018-2022 m. | Vaiko gerovės komisija, grupių pedagogaiPriešmokyklinio ugdymo pedagogaiDirektorės pavaduotoja ugdymuiGrupių pedagogai, vaiko gerovės komisijaGrupių pedagogai |
| Laukiamas rezultatas – lopšelyje-darželyje bus tenkinami vaikų specialieji ugdymosi poreikiai, išaiškinamos bei sprendžiamos vaikų, turinčių elgesio ir emocijų sutrikimų ,problemos. Įstaigos bendruomenės nariai bendradarbiaus siekdami bendrų sveikatos stiprinimo ir saugojimo tikslų, dalyvaus prevencinių programų įgyvendinime. |

**3-ioji veiklos sritis. FIZINĖ APLINKA**

**Tikslas** –Kurti ir puoselėti saugos reikalavimus atitinkančią vaikų ugdymo aplinką.

**Uždavinys –**Saugoti ir stiprinti vaiko fizinę ir psichinę sveikatą, tenkinti aktyvumo ir judėjimo poreikį, garantuoti vaiko saugumą, palengvinti specialiųjų poreikių turinčių vaikų socializacijos procesą. Padėti perimti sveikatą stiprinančias nuostatas: laikytis higienos, sveikai maitintis, daug judėti ir žaisti lauke.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 3.1 Ikimokyklinės ugdymo įstaigos teritorijos, patalpų priežiūros užtikrinimas, sveikos ir saugios aplinkos kūrimas. | Lauko žaidimų , aikštynų priežiūra, sporto inventoriaus papildymas, edukacinių erdvių, sudarant saugią aplinką vaikams, plėtojimas. Apšvietimo įdiegimas lauko teritorijoje bei tobulinimas grupėse profilaktikai. Dezinfekcijos bei patalpų valymo planai infekcinių ligų profilaktikai. | 2018-2022 | Direktorės pavaduotoja ūkio reikalams, direktorė, direktorės pavaduotoja ugdymui, sveikatos stiprinimo darbo grupė, sveikatos priežiūros specialistė, bendruomenės nariai |
| 3.1.1 Pastato renovavimas.3.1.2 Futbolo aikštyno įrengimas | Pastato išorės ir vidaus renovacija. Vartai, suoliukai, takų, ribų atžymos, aikštyno danga. | 2018-2022 | Direktorė, direktorės pavaduotoja ugdymui. |
| 3.2 Įstaigos bendruomenės narių fizinio aktyvumo skatinimas | Kasdienės sportinės veiklos įgyvendinimas (mankšta, choreografijos užsiėmimai, regbio treniruotės, judrieji žaidimai, pasivaikščiojimai lauke), bendrų projektų, varžybų organizavimas. Kasmetinis dalyvavimas konkurse „Sveikuolių sveikuoliai“, „Vasaris-sveikatingumo mėnuo“, sveikatingumą skatinančiose akcijose. | 2018-2022 | Direktorės pavaduotoja ugdymui, sveikatos stiprinimo darbo grupė, sveikatos priežiūros specialistė, neformaliojo ugdymo pedagogai, grupių pedagogai. |
| 3.3 Ugdytinių mitybos ir geriamojo vandens prieinamumo užtikrinimas.  | ES programų „Vaisių vartojimo skatinimas švietimo įstaigose“ bei „Pienas vaikams“ tęstinumas.Sveikų produktų įvairovė valgiaraštyje. Valgiaraščio atnaujinimas, derinimas visuomenės sveikatos centre.Sveikos mitybos principų bei taisyklių laikymasis | 2018-2022 | Sveikatos priežiūros specialistė , sveikatos stiprinimo darbo grupėSveikatos priežiūros specialistėSveikatos priežiūros specialistė, grupių pedagogai, ugdytinių tėvai |
| **Laukiamas rezultatas** –Sudarytos palankios sąlygos sveikatos saugojimo kompetencijos ugdymui-saugi, sveika, higienos reikalavimus atitinkanti bei vaikų fizinį aktyvumą skatinanti aplinka. Palaikomas ir didinamas bendruomenės narių fizinis aktyvumas. Tinkamai organizuojamas maitinimas garantuos tiekiamo maisto tinkamumą , įvairovę.  |

**4 -oji veiklos sritis. ŽMOGIŠKIEJI IR MATERIALIEJI IŠTEKLIAI.**

**Tikslas –**Sutelkti lopšelio-darželio išteklius sveikatos stiprinimui ir ugdymui gerinti.

**Uždavinys –**Racionaliai naudoti materialiuosius išteklius. Siekti ugdymo kokybės,

atsižvelgiant į vaiko gebėjimus ir tėvų lūkesčius.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 4.1 Pedagogų kompetencijos tobulinimas, plėtojant sveikatos ugdymą įstaigoje. Priemonių,metodinių medžiagų papildymas. | Seminarai, paskaitos,konferencijos, literatūra,internetas.Metodinės medžiagos apie sveikatos saugojimą įsigijimas ir kaupimas. | 2018-2022 | Direktorės pavaduotoja ugdymui, sveikatos stiprinimo darbo grupė |
| 4.2 Maitinimo gerinimas. | Biudžeto lėšos. | 2018-2022 | Direktorė, direktorės pavaduotoja ugdymui, sveikatos priežiūros specialistė |
| 4.3 Įstaigos sveikatos programos pristatymas, gerosios patirties sklaida. | Internetinė įstaigos svetainė , tėvų susirinkimai, spauda, skrajutės, televizija. | 2018-2022 | Grupių pedagogai ,sveikatos stiprinimo darbo grupė |
| 4.4 Bendradarbiavimas su Sporto mokyklos specialistais, Visuomenės sveikatos centru ,pedagogine psichologine tarnyba, mokyklomis dalyvaujančiomis sveikatą stiprinančių mokyklų tinkle. | Akcijos, sveikatingumo savaitės, konkursai, varžybos. | 2018-2022 | Direktorė, direktorės pavaduotoja ugdymui ,sveikatos priežiūros specialistė, grupių pedagogai. |
| Laukiamas rezultatas – Pedagogai tobulins savo kvalifikaciją. Tėvai bus informuojami sveikatos stiprinimo klausimais. Prasiplės ir sustiprės ryšys su socialiniais partneriais, kitomis ikimokyklinėmis įstaigomis. |

**5 -oji veiklos sritis. SVEIKATOS UGDYMAS.**

**Tikslas –**Užtikrinti sveikatos ugdymo kokybę.

**Uždavinys –** Plėtoti ir gerinti sveikatos ugdymo veiklą, atsižvelgiant į vaikų amžiaus

grupių ir individualius vaikų sveikatos stiprinimo poreikius.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 5.1 Sveikatos ugdymas įtrauktas į ikimokyklinio ir (ar) priešmokyklinio ugdymo programas. | Atnaujinti ikimokyklinio ugdymo programą, papildant turinį sveikatos stiprinimo nuostatomis.Sveikatos ugdymo temas įtraukti į ilgalaikius ir savaitinius ugdomosios veiklos planus.Planuoti veiklą atsižvelgiant į atskirų grupių ir individualius vaikų sveikatos poreikius, patirtį, gyvenimo realijas.Dalyvauti įvairiose sveikatos ugdymo programose (tarptautinėje programoje „Zipio draugai“, ir kitose prevencinėse programose)  | 2018-2022 mKasmet iki spalio 1 d.Metų bėgyje2018-2022 m | Direktorė, direktorės pavaduotoja ugdymuiGrupių auklėtojosSveikatingumo darbo grupė, vaiko gerovės komisija, grupių auklėtojos.Vaiko gerovės komisija, grupių auklėtojos, spec pedagogas |
| **5.2** Sveikatos ugdymas organizuojamas visiems mokyklos vaikams, atsižvelgiant į jų poreikius. | Individualių programų rengimas specialių poreikių vaikamsBendradarbiaujant grupių auklėtojoms ir pagalbos mokiniui specialistams į ugdymo procesą integruoti vaikos raidos sutrikimų prevencines priemonesPosėdžiuose ir pasitarimuose analizuoti sveikatos ugdymo priemonių , ugdymo metodų atitiktį vaikų amžiui, jų poveikį sveikatos stiprinimui. | KasmetRugsėjis,vasaris2018-2022 m2018-2022 m | LogopedasVaiko gerovės komisija, , grupių auklėtojos, sveikatingumo darbo grupėDirektorė, direktorės pavaduotoja ugdymui, grupių auklėtojos, sveikatingumo darbo grupė |
| 5.3 Sveikatos ugdymas apima higienos įgūdžių ugdymo ir įvairių sveikatos sričių: fizinio aktyvumo ir kūno kultūros; sveikos mitybos; tabako; alkoholio ir kitų psichiką veikiančių medžiagų vartojimo prevencijos bei nelaimingų atsitikimų, traumų, streso, prievartos, patyčių prevencijos; rengimo šeimai ir lytiškumo ugdymo pagrindus. | Taikyti sveikatos temų įvairovę, skiriant pakankamai dėmesio fizinei, protinei, dvasinei ir emocinei sveikatai.Sveikatos ugdymas orientuojamas į gyvenimo įgūdžių ugdymą („Sveikos mitybos piramidė“, „Sveikuoliškas užkandis“, „Vitaminai- mūsų draugai“);Tradicinės šventės („Rudenėlio šventė“, „Aš, tėtis ir mama-mūsų draugiška šeima“)Tradiciniai renginiai („Mes rūšiuojam“, „Darom“, vandens diena „Tekėk, vandenuk , tekėk“ )Respublikinės akcijos („Patyčiom – ne“);Europos judrios savaitės renginiai („Diena be automobilio“;Dalyvavimas savivaldybės, kitų institucijų organizuojamuose prevenciniuose sveikatos stiprinimo projektuose („Sveikatiada“, „Sveikuolių sveikuoliai“, „Lietuvos mažųjų žaidynės“, „Zipio draugai“, „Darželinukų olimpiada“, „Masinis saugus ėjimas per perėjas“, „Sveikiausia mokykla“)Ugdymo procese taikyti aktyviuosius metodus (žaidimus, išvykas, pramogas, atsipalaidavimo valandėle, praktiniai užsiėmimus ir kt.) atsižvelgiant į vaikų grupės ir individualius poreikius .Organizuoti grupių tėvų susirinkimus, siekiant išsiaiškinti tėvų (įtėvių), globėjų ar rūpintojų nuomonę dėl sveikatos ugdymo organizavimo, tematikos ir ugdymo metodų. | Metų bėgyje2018-2022 m2018-2022 m2018-2022 m | Direktorės pavaduotoja ugdymui, sveikatingumo darbo grupė, sveikatos priežiūros specialistė, grupių auklėtojosDirektorės pavaduotoja ugdymui, sveikatingumo darbo grupė, sveikatos priežiūros specialistė, grupių auklėtojosSveikatos priežiūros specialistė, logopedė, spec. pedagogas, grupių auklėtojos |
| Laukiamas rezultatas –– sveikatos ugdymas bus organizuojamas atsižvelgiant į ugdytinių poreikius, ugdymo turinys labiau atitiks vaikų amžių, individualius poreikius. Ugdomajame procese taikoma metodų įvairovė leis ugdytiniams atrasti jiems patraukliausią veiklą. Vieningi pedagogų ir tėvų reikalavimai greičiau duos teigiamų rezultatų sveikatos saugojimo ir stiprinimo veikloje. Formuosis sveikesnio gyvensenos nuostatos ir įgūdžiai. |

**6-oji veiklos sritis. SVEIKATĄ STIPRINANČIOS MOKYKLOS VEIKLOS SKLAIDA IR TĘSTINUMO LAIDAVIMAS**

**Tikslas** – Skleisti vaikų sveikatos saugojimo ir stiprinimo įstaigos patirtį vietos

bendruomenei ir už jos ribų.

**Uždavinys** – Kaupti, sisteminti, analizuoti ir dalintis sveikatos saugojimo ir stiprinimo

gerąja patirtimi įstaigoje, rajone ir respublikoj.

|  |  |  |  |
| --- | --- | --- | --- |
| **Rodiklis** | **Priemonė** | **Data** | **Atsakingi asmenys** |
| 6.1 Sveikatos stiprinimo veiklos patirties sklaida ir tęstinumas ikimokyklinio ugdymo mokykloje | Supažindinti darželio bendruomenę su naujausiais vaikų sveikatos stiprinimo pasiekimais (metodiniai pasitarimai, projektai, atviros veiklos).Įtraukti visą įstaigos bendruomenę į tradicinius, rajoninius ir respublikinius sveikatinimo renginius.Vesti atviras veiklas sveikatos stiprinimo klausimais.Konsultuoti bendruomenės narius sveikos gyvensenos, asmens higienos, ligų profilaktikos, vaikų raidos sutrikimų klausimais.Kaupti metodinę medžiagą (konspektus, planus, projektų kopijas, pranešimų pristatymų medžiagą, vaizdines priemones), ją pateikti visiems prieinamoje vietojeDalintis asmenine sveikatos stiprinimo veiklos patirtimi darželio bendruomenėje.Organizuoti bendruomenės narių sukurtų sveikatos stiprinimo ir ugdymo priemonių parodą.Organizuoti sveikatos stiprinimo veiklos nuotraukų parodasNaudoti įvairias komunikacijos priemones (internetinę svetainę, stendus, lankstinukus, metodinių būrelių, tėvų susirinkimus, įvairius renginius) sveikatos stiprinimo patirties sklaidai. | Kasmet2018-2022 m2018-2022 mNuolat2018-2022 m2018-2022 m2019 m2020 m2018-2022 m | Direktorė, direktorės pavaduotoja ugdymui, sveikatingumo darbo grupėDirektorė, direktorės pavaduotoja ugdymui, sveikatingumo darbo grupėDirektorė, direktorės pavaduotoja ugdymui,Gupių auklėtojosGrupių auklėtojos, vaikų slaugytojas, logopedas, spec. pedagogasDirektorės pavaduotoja ugdymui, sveikatingumo darbo grupė, grupių auklėtojosDirektorės pavaduotoja ugdymui, sveikatingumo darbo grupė, grupių auklėtojosDirektorės pavaduotoja ugdymui, sveikatingumo darbo grupė, grupių auklėtojosDirektoriaus pavaduotoja ugdymui, sveikatingumo darbo grupė, grupių auklėtojosDirektorės pavaduotoja ugdymui, sveikatingumo darbo grupė, grupių auklėtojos |
| 6.2 Sveikatą stiprinančios mokyklos veiklos tęstinumas ir patirties sklaida už ikimokyklinio ugdymo ribų. | Palaikyti glaudžius ryšius su sveikos gyvensenos ikimokyklinėmis įstaigomis, mokyklomis, ir kitomis vaiko sveikata ir gerove besirūpinančiomis institucijomis.Organizuoti ir dalyvauti įvairiuose renginiuose, konferencijose, seminaruose ir kt. Organizuoti atvirų durų dienas sveikos gyvensenos klausimais.Dalyvauti apskritojo stalo diskusijoje su kitų mokyklų sveikatingumo darbo grupėmis sveikatos stiprinimo klausimaisPristatyti sveikatos stiprinimo ir ugdymo veiklos pavyzdžius Plungės rajono ikimokyklinio ugdymo metodiniame būrelyjeReguliariai teikti naujausią informaciją (foto albumus, video klipus, skrajutes, lankstinukus) apie sveikatos stiprinimo veiklą spaudoje, televizijoje, internetinėse svetainėse | 2018–2022 m2018-2022 m2021 m2022 m2018–2022 m2018–2022 m | Direktorės pavaduotoja ugdymui, sveikatingumo darbo grupė, grupių auklėtojosDirektorė, direktorės pavaduotoja ugdymui, sveikatingumo darbo grupė, grupių auklėtojosDirektorė, direktorės pavaduotoja ugdymui, sveikatingumo darbo grupėDirektorės pavaduotoja ugdymui, sveikatingumo darbo grupėDirektoriaus pavaduotoja ugdymuiDirektorė, direktorės pavaduotoja ugdymui, sveikatingumo darbo grupė |
| Laukiamas rezultatas – Pedagogai labiau domėsis naujovėmis, sistemingai dalyvaus ir skleis sveikatą stiprinančios mokyklos veiklos gerąją patirtį rajono ir šalies renginiuose. Sveikatos stiprinimo patirtis bus pateikiama naudojant įvairias komunikavimo priemones. Lopšelis – darželis „Raudonkepuraitė“ taps žinomas kaip sveikatą stiprinanti mokykla. |

**VII. SVEIKATOS STIPRINIMO VEIKLOS VERTINIMAS**

Sveikatos stiprinimo veiklos vertinimas bus atliekamas kasmet, remiantis nustatytais kriterijais bei metodais. Veiklos vertinimą koordinuos direktorės pavaduotoja ugdymui. Sveikatos stiprinimo veiklos vertinimas vyks pedagogų metodinių užsiėmimų, posėdžių bei tėvų susirinkimų metu. Apie pasiektus rezultatus bus skelbiama informaciniuose stenduose, individualiuose pokalbiuose su ugdytinių tėvais.

**Vertinimo kriterijai**

* Ugdytinių sveikos gyvensenos įgūdžiai.
* Pedagogų kvalifikacija, gerosios patirties sklaida.
* Įstaigos bendruomenės aktyvumas sveikatos stiprinimo programos įgyvendinime.
* Įstaigos ugdymo (-si) aplinka.
* Sveikatos stiprinimui parengtos metodinės bei ugdymo priemonės.

**Vertinimo metodai**

* Ugdytinių sveikos gyvensenos įgūdžių nuostatų vertinimas**.**
* Ugdytinių sergamumo analizė.
* Veiklos planų sveikatinimo klausimais analizė.
* Klausimynai, testai, anketos bei apklausos tėvams, kitiems bendruomenės nariams.
* Veiklų, procesų stebėjimas bei aptarimas.

**VIII. LĖŠŲ ŠALTINIAI**

 Programai įgyvendinti bus panaudotos valstybės (mokinio krepšelis), savivaldybės

biudžeto lėšos bei žmogiškieji ištekliai.

**IX. BAIGIAMOSIOS NUOSTATOS**

Sveikatos stiprinimas – prioritetas kiekvienam lopšelio-darželio „Raudonkepuraitė“ bendruomenės nariui. Su parengta sveikatinimo programa supažindinti visi bendruomenės nariai. Vieši pranešimai apie lopšelio-darželio sveikatos ugdymo veiklą bus skelbiami informaciniuose stenduose ir įstaigos internetinėje svetainėje [www.darzelisraudonkepuraite.lt](http://www.darzelisraudonkepuraite.lt). Kiekvienas bendruomenės narys gali teikti savo pasiūlymus sveikatos stiprinimo programos plėtrai ir priemonių įgyvendinimui.

Atsižvelgiant į bendruomenės poreikius, programa gali būti koreguojama.